kardosdrur/scandi-wiki huggingface dataset:
Tan Hill Inn

Tan Hill Inn beliggende på Tan Hill anses for den højest beliggende kro i England, ca. 528 meter over havets overflade.

Se også 
Tan Hill (Yorkshire)

Ekstern henvisning 
 The Tan Hill Inn

Kroer
Bygninger, konstruktioner og anlæg i England
Grumantbyen

Grumantbyen (eller Grumant) er en forladt sovjetisk bebyggelse på Spitsbergen, Svalbard. Stedet ligger lige sydvest for Longyearbyen og nordøst for Colesdalen i Isfjorden. Grumant var et pomorsk stednavn som tidligere var brugt om hele Svalbard, og som på lokalt sprog kan være en forveksling af Grønland. Grumantbyen blev forladt i årene 1961-62.

De første huse blev bygget i 1910 og i 1912 var hele bebyggelsen opført. Det sovjetiske mineselskab Arktikugol drev minedrift i området omkring Grumantdalen, men nedlagde driften der på grund af vanskelige havneforhold og en faldende produktion af kul. Udskibningen af kul skete derefter fra Colesbugten, hvor kullet blev bragt til fra Grumantbyen på et 40 centimeter smalt jernbanespor. I årene omkring 1951-52 boede 1107 indbyggere i Grumant (inkl. havneområdet ved Colesbugten) og var det område på Svalbard med flest beboere.

Gnaverarten "østmarkmus (Microtus levis)" har sin eneste udbredelse på norsk jord i og nær Grumantbyen.

Eksterne henvisninger 

Tidligere beboelser på Svalbard
Etableret i 1910
August Plum

Poul August Plum (født 13. maj 1815 i København, død 27. juli 1876 i Fredensborg) var en dansk genremaler.

Plum var søn af lysestøber, kaptajn Hans Jacob Plum (1783-1835) og Petra Magdalene født Halse (1786-1864). Han besøgte Kunstakademiet og begyndte allerede at udstille 1834, men da han ville være genremaler, vandt han kun den lille sølvmedalje. To ungdomsarbejder, Et sjællandsk Hestemarked (1839) og Afsked fra Mesteren (1844), blev købt til Den Kongelige Malerisamling. I tiden mellem disse to billeder var han i Nordamerika fra 1839 til 1841, men kom derefter ifølge kongens ønske med Galathea på dennes jordomsejling (1845-47). Såvel denne treårige rejse som et senere toårigt ophold til Belgien, Paris og Düsseldorf 1850-53, med Akademiets rejseunderstøttelse, for størstedelen i Düsseldorf, gav hans kunst et så udenlandsk snit, at den ikke ret fandt anklang i de herskende kredse. Men trods svaghed i tegningen vandt hans lune og kraftige, om end konventionelle, kolorit ham ikke få venner, og i hans seneste arbejde, En Rejseerindring, var han modnet til en selvstændig udpræget kunstnerpersonlighed.

Plum var gift to gange:
 I 1854 med Mariane Laurentze født Hasse (1811-1872),
 I 1873 med Emilie født Hoppe (født 1836), datter af professor B.A. Hoppe.

Værker 
 En dreng som sælger cigarer (udstillet 1834)
 En gammel bondekone læsende i sin bibel (1835, tidligere Christian VIII's samling)
 Et sjællandsk hestemarked (ca. 1839, Statens Museum for Kunst)
 En læredrengs afsked med mesteren (1844, Statens Museum for Kunst)
 Portræt af en inder (1845-47)
 En indisk vekselerer (1850)
 En søndagmorgen i Westphalen (udstillet 1858)
 Efter sommerferien (udstillet 1871, tidligere i Den Hirschsprungske Samling)
 Landskabsstudie fra Indien (tidligere i Johan Hansens samling)
 Tahitiske piger bringer frugt til korvetten Galathea (tidligere i Johan Hansens samling)
 Portræt af maleren Moritz Unna (tidligere i Johan Hansens samling)
 C.E.F. Weyse (tegning, Det Nationalhistoriske Museum på Frederiksborg Slot)
 Fra Galatheaekspeditionen (tegning, M/S Museet for Søfart)
Bogillustrationer:
 S.A. Bille: Beretning om Corvetten Galatheas Rejse omkring Jorden, 1849-51.

Eksterne henvisninger 
 
 

Malere fra Danmark
August
Danskere i 1800-tallet
Personer fra København
Personer i Dansk Biografisk Leksikon
Euclea

Euclea er en lille slægt med ca. 20 arter, som er udbredt i Afrika, Comoro-øerne og i Arabien. Det er stedsegrønne træer og buske med hårdt, mørkfarved kerneved, der ligner Ibenholt. Da hverken planter eller tømmer ses i Danmark, beskrives artene ikke nærmere.

 Euclea divinorum
 Euclea pseudebenus
 Euclea racemosa

Ibenholt-familien
Sveagruva

Sveagruva (eller Svea) er en mineby på arkipelaget Svalbard, og er placeret for enden af Van Mijenfjorden på den vestlige del af Spitsbergen. Byen er den 3. største bebyggelse på øgruppen, efter Longyearbyen og Barentsburg. Det var svenskere der første gang etablerede byen i 1917. I 1944 blev området ødelagt, men blev hurtig genopført efter 2. verdenskrig.

Der er ingen permanente indbyggere i Sveagruva. Alle de ansatte boer kun midlertidig i huse og barakker imens de arbejder med minedrift i kulminerne Svea Nord for Store Norske Spitsbergen Kulkompani.

Transport 
Sveagruva har ikke vejforbindelser til andre byer på Svalbard, og de ansatte pendler til med fly eller snescooter. Omkring 25 gange om ugen flyver flyselskabet Lufttransport fra Svea Flyveplads til Svalbard Lufthavn, Longyear med et 19-sæders Dornier 228 fly.

Referencer

Litteratur 
 Dag Avango: Sveagruvan. Svensk gruvhantering mellan industri, diplomati och geovetenskap. Jernkontorets bergshistoriska skriftserie, skrift nr 44, Stockholm 2005.

Eksterne henvisninger 

Byer på Svalbard
Minedrift på Svalbard
Etableret i 1917
Citibank

Citibank er en bank, der ejes af Citigroup. Banken blev etableret i New York i 1812 under navnet City Bank of New York, senere First National City Bank of New York. I oktober 2010 var banken rangeret som den 3. største i USA, efter Bank of America og JPMorgan Chase.

Citibank driver forretning i over 100 lande i det meste af verden. Mere end halvdelen af bankens 1.400 kontorer er placeret i USA, med hovedparten i New York City, Chicago, Los Angeles, San Francisco Bay Area, og Miami.

Referencer

Eksterne henvisninger 

 Citibanks officielle hjemmeside 

Banker fra USA
Etableret i 1812
Virksomheder i New York City
Bank of America

Bank of America () er en amerikansk multinational finans- og bankkoncern. 

Koncernens aktiver var i 2013 på 2.102,273 mia. amerikanske dollar, hvilket gjorde det til USA's største bank og verdens 12. største.

Bank of America har hovedkvarter i Charlotte, North Carolina i USA. I 2013 havde koncernen 245.452 medarbejdere.

Referencer

Litteratur

Eksterne henvisninger 

Bank of Americas officielle hjemmeside 

Banker fra USA
Etableret i 1874
Charlotte (North Carolina)
Multinationale virksomheder
Snapshot (fotografering)

Et snapshot er et foto-lynskud. En fotografisk optagelse af en situation i modsætning til opstillede (portræt)fotografier og anden fotokunst. Som en kuriositet kan nævnes lomografier – en kunstnerisk indgangsvinkel til dårlige snapshots.

Se også 
 Candidfoto

Fotografi
Snapshot (band)

Snapshot var en dansk duo bestående af Lotte Feder og Bodil Agerschou.

Gruppen fik sit musikalske gennembrud i Dansk Melodi Grand Prix 1983 med sangen "Gi'r du et knus", som fik en 2. plads. Sidenhen udgav duoen fem albums og havde yderligere tre deltagelser i grand prixet (1984, 1988 og 1989). Det var tæt på sejr to gange, men først da Lotte dannede par med Kenny Lübcke i 1992, vandt hun med sangen "Alt det som ingen ser".

Blandt Snapshots mest kendte numre, foruden "Gi'r du et knus", kan nævnes "A la Carte", "Hej Smukke" og "Made in Hong Kong".

Snapshot fra 1983 til 1989 
Snapshot har udgivet i alt 6 album, hvoraf Nils Drevsholt har stået bag de fire, som er Souvenir fra 1983, A la carte fra 1984, Made in Hong Kong fra 1985 og Sådan er det idag fra 1986.

Men det stoppede ikke Bodil og Lotte i at synge, selv om Nils stoppede med at skrive sange til dem, fordi han vil prøve nye udfordringer. De fik nemlig et godt samarbejde med Ivan Pedersen, som er kendt fra Laban. I 1987 udkom så albummet af samme navn, nemlig Snapshot, som bl.a. indeholder sangene "Flugten til Amerika" og "Hvad rager det mig". I 1988 kom så deres 6. og sidste album, som hedder "Rigtige kvinder", som bl.a. indeholder sangene "Gi' mig gi' mig", "Drenge" og "Det danske vejr". I 1989 stillede pigerne op i Dansk Melodi Grand Prix for sidste gang med sangen "Du og jeg", som endte på en 8. plads, hvilket var deres dårligste placering ud af de 4 gange, de var med. Gruppen gik i opløsning i 1990.

Bodil og Lotte har sunget sammen, længe før man tænkte på Snapshot, nemlig i forbindelse med Mellervangkoret, hvor Nils Drevsholt var korleder. Mellervang har udsendt fire album: Sådan en fredag (1979), Dannys drøm (1980), På vej (1981) og Verden er din i morgen (1982).

Sådan en fredag
 Morgenreset
 Der lød signalet
 Dorthe og Hans
 Fy for Søren
 Da vi gik i skole
 Matematiksangen
 Jungle Rock
 Dukkelise
 Peterssang
 Men hov
 Venter på dig
 Sådan en fredag
 Hej med jer

Melodi Grand Prix

Diskografi 
 Souvenir (Medley Records, 1983)
 A La Carte (Medley Records, 1984)
 Made In Hong Kong (Medley Records, 1985)
 Sådan er det idag (Laser Music, 1986)
 Snapshot (Laser Musik, 1987)
 Rigtige kvinder (CB Musik, 1988)
 Gi'r du et knus (Greatest) (EMI/Medley Records, 1998)
 The Collection (Disky, 2000)

Eksterne henvisninger 
 

Musikgrupper fra Danmark
Duoer
Musikgrupper fra 1983
Ophørt i 1989
Deltagere ved Dansk Melodi Grand Prix 1983
Deltagere ved Dansk Melodi Grand Prix 1984
Deltagere ved Dansk Melodi Grand Prix 1988
Deltagere ved Dansk Melodi Grand Prix 1989
Otto Glahn

Otto Michael Glahn (født 19. december 1813 i Tårs Præstegård på Lolland, død 27. maj 1879 i Nykøbing Falster) var en dansk tømrermester og arkitekt.

Glahn var tømrermester og fik i 1841 understøttelse af Den Reiersenske Fond og af Staten for at studere landbrugsbygninger i udlandet. Han nedsatte sig i Nykøbing F. og blev en meget benyttet lokal arkitekt, bl.a. på herregårdene. Således tegnede han Vennerslund (1845, fredet) i en senklassicistisk stil, der vidner om, at Glahn var velbevandret i G.F. Hetschs stil. I 1846 stod han for tegninger til og opførelsen af den ottekantede Nyord Kirke og i 1854 foretog han en gennemgribende restaurering af Gedesby Kirke.

I 1859 vandt han en præmie i Landhusholdningsselskabets konkurrence om landbrugsbygninger.

Han var gift med Eggertine Marie f. Gram (1811-1890) og var far til arkitekten H.C. Glahn, der også fik mange opgaver for landbruget.

Der findes en silhouet af Otto Glahn klippet af Niels Christian Fausing.

Kilder 
 Philip Weilbach, Weilbachs Kunstnerleksikon, 2. udg., 1895-96. Online

Personer fra Lolland
Arkitekter fra Danmark
Klassicistiske arkitekter
Danskere i 1800-tallet
Personer fra Nykøbing Falster
Tømrere fra Danmark
Otto
Det Centrale DNA-profil-register

Det Centrale DNA-profil-register er et dansk register over DNA-profiler indsamlet af politiet.
Registeret blev oprettet 1. juli 2000, og styres af Rigspolitiets DNA-sektion i København. Registeret bruges til at identificere personer i straffesager eller ved ulykker.

En lovændring i 2005 sidestillede DNA med fingeraftryk hvad angår indsamling og registrering. Det vil sige, at politiet i dag registrerer profiler fra personer, som er eller har været sigtet for en forbrydelse, der kan give fængsel i mere end 1 år og 6 måneder eller derover, eller i visse tilfælde i sager om børnepornografi.

Registeret består af en persondel indeholdende personidentificerede DNA-profiler og en spordel indeholdende ikke-personidentificerede DNA-profiler. Persondelen har over 65.000 DNA-profiler og spordelen 37.000 DNA-profiler (pr 1. oktober 2010). Med tiden vil antallet i DNA-profilregisteret højst sandsynligt svare til Fingeraftryksregisteret, hvor ca. 250.000 er opført.

En udbredt måde hos til indhentning af DNA-prøver består i kindskrab, hvorunder en stor vatpind føres op og ned ad slimhinden på indersiden af den undersøgtes kinder. Vatpinden pakkes snarest derefter ind i sterile poser og foranstaltes videre til den egentlige analyse.

Eksterne henvisninger 
 Retsinformation – Lov om oprettelse af et centralt dna-profilregister 
 Politiet – DNA – Sådan bruger politiet DNA 
 Etisk råd – Et DNA-profil-register, som omfatter alle borgere i Danmark? Etiske overvejelser 

DNA
Biokemi
Kriminalitet
Politi i Danmark
Danmarks registre
Biometri
Etableret i 2000
Mesterholdenes Europa Cup i håndbold 1992-93 (kvinder)

Mesterholdenes Europa Cup i håndbold 1992-93 for kvinder var den 33. udgave af Mesterholdenes Europa Cup i håndbold for kvinder. Turneringen havde deltagelse af 20 hold, som var blevet nationale mestre sæsonen forinden, samt de østrigske sølvvindere, og den blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af Hypobank Südstadt fra Østrig, som i finalen over to kampe besejrede Vasas SC fra Ungarn med 40-25. Det var fjerde gang i turneringens historie, at Hypobank Südstadt sikrede sig titlen, og det var syvende sæson i træk, at det østrigske hold var i finalen.

Danmarks repræsentant i turneringen var de danske mestre fra GOG, som blev slået ud i kvartfinalen af TuS Walle Bremen fra Tyskland.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1993

Noter 

1992-93 (kvinder)
Håndbold i 1993
Håndbold i 1992
Kvindehåndbold
Thiago Motta

Thiago Motta (født 28. august 1982 i São Bernardo do Campo, Brasilien) er en brasiliansk fodboldspiller, der spiller som midtbanespiller i den franske klub Paris Saint-Germain. Han har spillet for klubben siden januar 2012. Tidligere har han optrådt for de spanske storklubber FC Barcelona og Atlético Madrid, samt for de italienske hold Genoa og Inter. Længst tid har han tilbragt hos Barcelona, hvor han over en periode på otte sæsoner spillede næsten 100 kampe.

Med FC Barcelona vandt Thiago to spanske mesterskaber og UEFA Champions League. Efter ankomsten til Inter var han i 2010 med til at vinde både det italienske mesterskab, Coppa Italia og Champions League med klubben.

Titler 
La Liga
 2005 og 2006 med FC Barcelona

Supercopa de España
 2005 og 2006 med FC Barcelona

UEFA Champions League
 2006 med FC Barcelona
 2010 med Inter

Serie A
 2010 med Inter

Coppa Italia
 2010 med Inter

Supercoppa Italiana
 2010 med Inter

Eksterne henvisninger 

 Footballdatabase.eu spillerinfo

Fodboldspillere fra Brasilien
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Fodboldspillere fra FC Barcelona
Fodboldspillere fra Atlético Madrid
Fodboldspillere fra Genoa C.F.C.
Fodboldspillere fra FC Internazionale Milano
Fodboldspillere fra Paris Saint-Germain
Fodboldspillere fra FC Barcelona B
Paul Pierson

Paul Pierson (født 1959) er en amerikansk politolog. Han forsker indenfor komparativ velfærdsstatsforskning, politisk økonomi og amerikansk politisk udvikling.

Udvalgte publikationer 

 
 The Transformation of American Politics: Activist Government and the Rise of Conservatism. 2007. Princeton University Press. (edited with Theda Skocpol).
 Off Center: The Republican Revolution and the Erosion of American Democracy. 2005. Yale University Press. (with Jacob Hacker).
 Politics in Time: History, Institutions, and Social Analysis. 2004. Princeton University Press.
 "Imposing Losses in Pension Policy." 1993. In Do Institutions Matter? Government Capabilities in the United States and Abroad. Brookings Institute Press. eds. R. Kent Weaver, and Bert A. Rockman. (written with R. Kent Weaver).
 "Historical Institutionalism in Contemporary Political Science." In Political Science: The State of the Discipline, eds. I. Katznelson and H. Milner. W.W. Norton. (written with Theda Skocpol).
 The New Politics of the Welfare State. 2001. Oxford University Press. (editor).
 "Path Dependence, Increasing Returns, and the Study of Politics." 2000. American Political Science Review 94(2): 251-267.
 "Not Just What, but When: Timing and Sequence in Political Processes." 2000. Studies in American Political Development 14(1): 73-93.
 European Social Policy: Between Fragmentation and Integration. 1995. Brookings Institution Press. (edited with Stephan Leibfried).
 Dismantling the Welfare State? Reagan, Thatcher and the Politics of Retrenchment. 1994. Cambridge University Press.

Politologer fra USA
Andrzej Iwan

Andrzej Iwan (født 10. november 1959 i Kraków, Polen, død 27. december 2022) var en polsk fodboldspiller, der spillede som angriber. Han var på klubplan tilknyttet de polske klubber Wisła Kraków og Górnik Zabrze, tyske VfL Bochum og Aris Thessaloniki i Grækenland.

Landshold 
Iwan spillede i årene mellem 1978 og 1987 29 kampe for Polens landshold og scorede 11 mål. Han var med til at vinde bronze ved VM i 1982 og deltog også ved VM i 1978.

Referencer

Eksterne henvisninger 
 Andrzej Iwan på 90minut.pl
 Footballdatabase.eu spillerinfo
 FIFA.com spillerinfo 

Fodboldspillere fra Polen
Fodboldspillere fra Wisła Kraków
Fodboldspillere fra Górnik Zabrze
Fodboldspillere fra VfL Bochum
Fodboldspillere fra Aris Thessaloniki F.C.
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Bocca Baciata

Bocca Baciata er et oliemaleri fra 1859 af den engelske maler Dante Gabriel Rossetti. Billedet udgjorde et vendepunkt i Rossettis karriere, idet det var det første af hans værker der afbildede en enkelt kvindelig figur, en stil der senere skulle blive repræsentativ for hans arbejde. Modellen var Fanny Cornforth, den vigtigste inspiration til Rossettis sanselige udtryk. Det er udstillet på Museum of Fine Arts i Boston, USA.

Titlen, der betyder "Mund, der er blevet kysset", refererer til den seksuelle oplevelse af emnet og er taget fra det italienske ordsprog skrevet på bagsiden af maleriet:
Bocca baciata non perde ventura, anzi rinnova come fa la luna.‘Munden der er blevet kysset, mister ikke sin kraft,ja den fornyr sig selv på samme vis som månen.’ Rosetti, der var en kyndig oversætter af tidlig italiensk litteratur, kendte givetvis til ordsproget fra  Boccaccio’s Dekameron, hvor det blev brugt som kulmination  på fortællingen om Alatiel: en smuk saracenerprinsesse, som på trods af at have haft sex måske titusinde gange med otte forskellige elskere i løbet af en fireårsperiode, alligevel formåede at præsentere sig selv for kongen af Algarve som hans jomfrubrud.

Referencer og eksterne henvisninger 

Malerier af Dante Gabriel Rossetti
Malerier fra 1859
Drac

Drac er en flod i departementerne Hautes-Alpes og Isère i den sydøstlige del af Frankrig. Den er er en biflod fra venstre til Isère (biflod til Rhône); Drac er 130 km lang, med et afvandingsområde på 3.350 km². Floden dannes ved sammenløbet af floderne Drac Noir og Drac Blanc, som begge har deres udspring i den sydlige del af Massif des Écrins.

Den løber gennem flere reservoirer, blandt andre Lac de Monteynard-Avignonet. Den munder ud i Isère ved Grenoble. Den største biflod er Romanche.

Navnet Drac, oprindelig Drau, kommer fra det occitanske drac – «smådjævel», som igen stammer fra det latinske dracō – «drage». Det er dokumenteret i som Dracum (c. 1100), Dravus (1289), og ribière dou Drau (1545). I mange legender er «drac occitan» en ond vandånd, eller endog en form af Satan, som trækker børn til sig og drukner dem.

I december 1995 blev seks børn og deres lærer trukket ned i floden da vandstanden steg som følge af, at dæmningslugerne blev åbnet. De var der for at se bævere, men omkom alle.

Galleri

Opdæmning 
Drac opdæmmes af blandt andet Barrage du Sautet og Barrage de Monteynard. Mindre opdæmninger er Barrage Saint-Pierre Cognet og Barrage Notre-Dame-de Commiers.

Bifloder og tilløb 
Blandt bifloder og vandløb, der løber til Drac er blandt andet:

 La Séveraisse
 La Souloise
 La Sézia
 La Bonne
 La Jonche
 L'Ébron
 La Romanche
 La Gresse
 Le Lavanchon

Vist i rækkefølge fra Dracs øverste løb og nedefter. Væsentligste bidrag af vand, efter La Romanche, er La Séveraisse og dernæst La Bonne. Drac har mere end 80 bifloder og tilløb. De viste bifloder er alle over 10 kilometers længde.

Kildehenvisninger

Eksterne henvisninger 
 Drac i Sandre-databasen 

Floder i Frankrig
Paranja

Paranja er en traditionel centralasiatisk kåbe båret af kvinder og piger, og som dækker hovedet og kroppen. Den del, der dækker ansigtet er kendt som chachvan, som er tung fordi den er lavet af hestehår. Den er især udbredt blandt usbekere og tadsjikker.

Oktoberrevolutionen tilskyndede frigørelsen af kvinden og forsøgte at begrænse eller forbyde slør og Paranja.

Kilder 

Islam
Kåber
Religiøs beklædning
Yeonpyeong

Yeonpyeong er en øgruppe i Sydkorea, beliggende i Det Gule Hav, ca. 80 km vest for byen Incheon og 12 km syd for sydkysten af Hwanghaeprovinsen i Nordkorea. Den største ø er Daeyeonpyeong, men den kaldes også ofte Yeonpyeong. Den har et areal på 7,01 km² og en befolkning på 1689 (2008). Den anden beboede ø er Soyeonpyeong, som dog er meget tyndt befolket. Arealet er denne ø er 0,24 km².

Se også 
Beskydningen af Yeonpyeong i 2010

Eksterne henvisninger 

Øer i Sydkorea
Beskydningen af Yeonpyeong i 2010

Beskydningen af Yeonpyeong i 2010 var en militær konflikt mellem Nord- og Sydkorea der indtraf den 23. november 2010.

Konflikten begyndte om morgenen da Nordkorea advarede Sydkorea mod at afholde en militær øvelse i havområdet ved den omstridte søgrænse mellem landene. Sydkorea afholdt en øvelse, men efter eget udsagn uden at skyde ind i det omstridte område. I Nordkorea omfattede man det som beskydning af deres territorium og svarede igen ved at skyde mod øen Yeonpyeong, der har en stor militærbase, men også har en civil befolkning af fortrinsvis krabbefiskere. Sydkorea svarede igen ved at beskyde en militærbase i Nordkorea. Konflikten sluttede med at den øverstkommanderende for de amerikanske styrker i Sydkorea, Walter L. Sharp, talte med den øverstkommanderende fra Nordkorea og aftalte at indstille beskydningen af hinanden.  Det officielle nordkoreanske nyhedsbureau KCNA oplyste, at Nordkorea kun affyrede granaterne efter at Sydkorea "hæmningsløst havde skudt ind på vores havterritorium."

Der var i 1999 og 2002 også militære konfrontationer mellem nord og syd i området ved Yeonpyeong. En årsag til konflikterne er, at grænsen i vandet mellem nord og syd blev dikteret af FN den 30. august 1953 men aldrig anerkendt af Nordkorea. Konflikten i 2010 kan ifølge eksperter skyldes, at Nordkorea ønsker at tvinge USA til at hjælpe med til at forhandle en afslutning af Koreakrigen, hvilket USA ikke ønsker, da man ikke anser Nordkoreas ledelse for pålidelig. Årsagen til, at Nordkorea ønskede Koreakrigen afsluttet hurtigt var, at Nordkoreas daværende leder, Kim Jong-il, var svækket, og ledelsen af landet snart skulle overgå til hans søn Kim Jong-un, det skete i 2011.

Noter 

Korea
Koreakrigen
Begivenheder i 2010
Romanche

Romanche er en 78 km lang bjergflod i departementerne Hautes-Alpes og Isère i Frankrig. Den er en biflod fra  højre til Drac, som igen er en biflod til Isère. Den har sit udspring i den nordlige del af Massif des Écrins i Dauphiné-Alperne og munder ud i Drac i Champ-sur-Drac, syd for Grenoble. De største bifloder er Vénéon og Eau d'Olle. Romanche løber ind i floden Drac ved byen Champ-sur-Drac syd for Grenoble.

Floden giver navn til dalen Romanche-dalen.

Bifloderne Vénéon og Eau d'Olle Lignarre, Sarenne og Ferrand løber alle ind i Romanche i Romanche-dalen.

Langs floden ligger byerne La Grave, Le Bourg-d'Oisans og Vizille samt vintersportsstederne Alpe d'Huez, La Grave og Les Deux Alpes.

Galleri

Opdæmning 
Romanche opdæmmes i Lac du Chambon. Dæmningen "Barrage du Chambon" blev sat i drift i 1935. Dæmningen er 136,7 meter høj.

Bifloden til L'Eau d'Olle, der løber ind i Romanche i Romanche-dalen, opdæmmes af Grand Maison-dæmningen (fransk: Barrage de Grand'Maison). 

Barrage de Grand'Maison blev sat i drift i 1988. Dæmningen er 140 meter høj. Dæmningen er Frankrigs (og blandt Europas) mest effektfulde vandkraftværk med en effekt på 1.820 MW fra i alt 12 vandturbiner. Dæmningen, der er 140 meter høj, opdæmmer en biflod til Romance-floden og ligger i 1.700 meters højde og har et vandfald på 920 meter. Den øverste del af dæmningskomplekset, det primære vandreservoir, ligger over byen Vaujany. Dæmningskomplekset blev opført mellem 1978 og 1985.1.900 mennesker arbejdede på projektet 5 måneder hvert år. Produktion af elektricitet blev idriftsat i 1988.

Dernæst opdæmmes L'Eau d'Olle af Barrage du Verney.

Bifloder og tilløb 

Blandt bifloder og tilløb er blandt andet:

 Le Maurian
La Grande Béalière
 Infernet
 Cascade
 Le Grand Rif

Romanche har mere end 50 bifloder og tilløb.

Kildehenvisninger

Eksterne henvisninger 

Floder i Frankrig